ऐसे कई सवालों का हल वहां जांच के बाद हो पाएगा। वहीं प्रतिभा के ससुर रिटायर्ड जज सुरेश चन्द्र ने बयानों में कहा है कि प्रतिभा को रीढ़ की हड्डी में दिक्कत थी, जिसका इलाज उन्होंने दिल्ली में कराया है। उस दौरान उसके परिवार को उससे कोई मतलब नहीं था। इसकी जांच के लिए पुलिस की एक टीम दिल्ली जाएगी। वहां जाकर उस अस्पताल के रिकार्ड लिए जाएंगे। इलाज कराने के वक्त प्रतिभा के साथ कौन-कौन था। इसके बारे में पता लगाया जाएगा। इलाज में जो खर्च हुआ वह कहां से आया ऐसी और भी कई जानकारियां जुटाई जाएंगी।